L 296/24 Den Europæiske Unions Tidende 7.11.2013 KOMMISSIONENS AFGØRELSE af 6. november 2013 om afslutning af antidumpingproceduren vedrørende importen af visse sømløse rør af jern eller stål, med udvendig diameter på over 406,4 mm, med oprindelse i Folkerepublikken Kina (2013/639/EU) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (!), særlig artikel 9, og ud fra følgende betragtninger: A. INDLEDNING (1) Den 16. februar 2013 indledte Europa-Kommissionen (»Kommissionen«) en antidumpingprocedure vedrørende importen til Unionen af visse sømløse rør af jern eller stål, med udvendig diameter på over 406,4 mm, med oprindelse i Folkerepublikken Kina (»Kina«) og offentlig- gjorde en indledningsmeddelelse i Den Europæiske Unions Tidende (?). (2) — Proceduren blev indledt efter en klage indgivet af Defence Committee of the seamless pipes and tubes industry of the European Union (»klageren«), der tegner sig for over 25% af den samlede produktion i Unionen af visse sømløse rør af jern eller stål med en udvendig diameter på over 406,4 mm. Klagen indeholdt umiddelbare beviser for, at der fandt dumping sted og forvoldtes væsentlig skade som følge heraf, hvilket ansås for tilstrækkeligt til at begrunde indledningen af en procedure. (3) — Kommissionen underrettede klageren, andre kendte EU- producenter, de kendte eksporterende producenter i Kina, producenter i mulige referencelande, kendte importører, distributører og andre parter, som den vidste var berørt af sagen, samt repræsentanter for Kina om indledningen af proceduren. De interesserede parter fik lejlighed til at tilkendegive deres synspunkter skriftligt og til at anmode om en mundtlig høring inden for fristen i indlednings- meddelelsen. (4) — Klageren, andre EU-producenter, de eksporterende producenter i Kina, importører og distributører fremsatte deres synspunkter. Alle interesserede  parter, der anmodede herom og påviste, at der var særlige grunde til, at de burde høres, blev hørt. B. TILBAGETRÆKNING AF KLAGEN OG AFSLUTNING AF PROCEDUREN (5) — Ved brev af 9. september 2013 til Kommissionen trak klageren sin klage tilbage. (6) — I overensstemmelse med grundforordningens artikel 9, stk. 1, kan en procedure afsluttes, hvis klagen trækkes tilbage, medmindre en sådan afslutning ikke vil være i Unionens interesse. (7) — Undersøgelsen frembragte ikke oplysninger, hvoraf det fremgik, at en sådan afslutning ikke ville være i Unionens interesse. Kommissionen var derfor af den opfattelse, at denne procedure bør afsluttes. De interesserede parter blev underrettet herom og fik mulighed for at fremsætte bemærkninger. Der blev ikke modtaget nogen bemærk- ninger. (8) — Kommissionen konkluderer derfor, at antidumpingpro- ceduren vedrørende importen til Unionen af visse sømløse rør af jern eller stål, med udvendig diameter på over 406,4mm, med oprindelse i Kina, bør afsluttes — VEDTAGET DENNE AFGØRELSE: Artikel 1 Antidumpingproceduren vedrørende importen af sømløse rør af jern eller stål, undtagen af rustfrit stål, med cirkulært tværsnit, med udvendig diameter på over 406,4 mm, med oprindelse i Kina, p.t. henhørende under KN-kode 7304 19 90, 7304 29 90, 7304 39 98 og 7304 59 99, afsluttes. Artikel 2 Denne afgørelse træder i kraft dagen efter offentliggørelsen i Den Europæiske Unions Tidende. Udfærdiget i Bruxelles, den 6. november 2013. På Kommissionens vegne José Manuel BARROSO Formand () EUT L 343 af 22.12.2009, s. 51. (?) EUT C 45 af 16.2.2013, s. 3.